ພວກຣັຖບານ ໃນທົ່ວໂລກ ກຳລັງຂຸ້ນຂ້ຽວເຄື່ອນໄຫວ ເພື່ອຄວບຄຸມເຊື້ອໄວຣັສໝູ
ຂ່າວອື່ນໆຕື່ມອີກ: ກອງທັບປາກີສຖານສັງຫານພວກຫົວຮຸນແຮງ 20 ຄົນ; ສີລັງກາປະຕິເສດຂໍ້ຢຸດຍິງຂອງຝ່າຍກະບົດທະມິນ; ທະນາຄານໂລກເພ່ີມເງິນກູ້ຢືມແກ່ປະເທດທ
ພວກຣັຖບານປະເທດຕ່າງໆໃນທົ່ວໂລກກຳລັງຂຸ້ນຂ້ຽວທຳການເຄື່ອນໄຫວເພື່ອຫລີກລຽງທັງການລະບາດຂອງເຊື້ອໄວຣັສຄັ້ງໃຫຍ່ແລະຄວາມຕື່ນຕົກໃຈຂອງໂລກໃນຂະນະທ່ີມີຄວາມເປັນໄປໄດ້ທ່ີວ່າ ໂຣກໄຂ້ ຫວັດໝູ ອາດກຳລັງປາກົດໂຕຂຶ້ນມານັບແຕ່ການາດາໄປຮອດNew Zealand ນັ້ນ ອົງການອະນາມໄລກໄດ້ປະກາດວ່າເຊື້ອໄວຣັສດັ່ງກ່າວເປັນໄພສຸກເສີນດ້ານສາທາຣະນະສຸກໃນລະດັບສາກົນ ທີ່ນາໆຊາດເປັນຫ່ວງວ່າມີ ຄວາມສາມາດບົ່ມຊ້ອນທີ່ຈະແຜ່ລະບາດກວ້າງອອກໄປໃນທົ່ວໂລກນັ້ນ ບັນດາເຈົ້າໜ້າທ່ີດ້ານອະນາໄມທ່ີເມັກຊິໂກຊຶ່ງເປັນຈຸດໃຈກາງ ບ່ອນທ່ີເຊື້ອໄວຣັສນີ້ໄດ້ລະບາດຂຶ້ນທຳອິດນັ້ນກ່າວວ່າ ເຊື່ອກັນວ່າເຊື້ອໄວຣັສໝູໄດ້ເອົາຊີວິດຜູ້ຄົນໄປແລ້ວ 103 ຄົນ ແລະລົ້ມປ່ວຍລົງຫລາຍກວ່າ1600 ຄົນ ໃນວັນຈັນມື້ນີ້ ສະຫະພັນຢູໂຣບໄດ້ຮຽກກອງປະຊຸມດ່ວນຂອງບັນດາຣັຖມຸນຕີສາທາຣະນະສຸກຂອງຕົນເພື່ອປຶກສາຫາລືກັນເຣື່ອງໄພຂົ່ມຂູ່ທ່ີເປັນໄປໄດ້ຈາກການລະບາດຂອງໄຂ້ຫວັດໝູນີ້ ສະຫະພັນດ້ານສາທາຣະນະສຸກຢູໂຣບ ແນະນຳໃຫ້ຜູ້ຄົນຫລີກລຽງການເດີນທາງໄປຍັງພວກຂົງເຂດຕ່າງໆທ່ີໄດ້ຮັບຜົນກະທົບຈາກເຊື້ອໄຂ້ຫວັດດັ່ງກ່າວ ໃນຕອນເຊົ້າວັນຈັນມື້ນີ້ ປະເທດສະເປນໄດ້ຢືນຢັນກໍລະນີຕິດເຊື້ອໄຂ້ຫວັດໝູລາຍທຳອິດຂອງຕົນ ໃນຂະນະດຽວກັນ ບັນດາປະເທດເອເຊັຍທັງຫລາຍກໍໄດ້ເຣີ່ມທຳການກວດກາຫາເຊື້ອພະຍາດດັ່ງກ່າວນຳຄົນໂດຍສານທາງອາກາດແລ້ວ Act… ທ່ານນາງ Janet Napolitano ຣັຖມຸນຕີກະຊວງຮັກສາຄວາມປອດໄພພາຍປະເທດສະຫະຣັດໄດ້ປະກາດພາວະສຸກເສີນດ້ານສາທາຣະນະສຸກໃນວັນອາທິດວານນີ້ ໂດຍກ່າວວ່າ ການເຄື່ອນໄຫວດັ່ງກ່າວຈະອະນຸຍາດໃຫ້ພວກເຈົ້າໜ້າທ່ີໃຊ້ເງິນຣັຖບານກາງແລະນຳເອົາຢາຕໍ່ຕ້ານເຊື້ອໄວຣັສດັ່ງກ່າວນີ້ອອກມາໃຊ້ ກອງທັບປາກີສຖານກ່າວວ່າ ທະຫານຂອງຕົນໄດ້ສັງຫານພວກນັກຕໍ່ສູ້ຫົວຮຸນແຮງ20 ຄົນໃນການປະຕິບັດງານຕໍ່ຕ້ານກຸ່ມຕາລີບັນ ໃນເຂດພາກຕາເວັນຕົກສຽງເໜືອທ່ີປະສົບກັບຄວາມວຸ້ນວາຍຂອງປະເທດ ຖແລງການຂອງກອງທັບສີລັງກາກ່າວວ່າ ກຳລັງເຄິ່ງທະຫານຂອງຝ່າຍຣັຖບານໄດ້ສັງຫານພວກຫົວຮຸນແຮງໃນວັນຈັນມື້ນີ້ໃນເຂດ Lower Dir ຊຶ່ງເປັນພາກສ່ວນນຶ່ງຂອງແຂວງຊາຍແດນຕາເວັນຕົກສຽງເໜືອຂອງປະເທດ ໃນຕອນເຊົ້າວັນຈັນມື້ນີ້ ໂຄສົກປະຈຳນັກບວດຫົວຮຸນແຮງ Sufi Mohammad ກ່າວວ່າທ່ານໄດ້ງົດການເຈຣະຈາສັນຕິພາບລະຫວ່າງກຸ່ມຕາລີບັນແລະພວກເຈົ້າໜ້າທ່ີຝ່າຍຣັຖບານໄວ້ຈົນກ່ວາການປະຕິບັດງານທາງທະຫານໃນເຂດ Lower Dir ຍຸດຕິລົງ ບັນດາເຈົ້າໜ້າທ່ີປາກີສຖານກ່າວວ່າກຳລັງເຄິ່ງທະຫານທ່ີໄດ້ຮັບການໜຸນຫລັງຈາກເຮືອບິນເຮລີຄອບເຕີຕິດອາວຸດ ໄດ້ສັງຫານພວກຫົວຮຸນແຮງກຸ່ມຕາລີບັນຢ່າງນ້ອຍ 30 ຄົນ ໃນເຂດດັ່ງກ່າວໃນວັນອາທິດວານນີ້ ຮວມທັງຜູ້ບັນຊາການຄົນນຶ່ງແລະຮອງຜູ້ບັນຊາການອີກ5ຄົນ ຣັຖບານສີລັງກາກ່າວວ່າ ຕົນຈະຢຸດໃຊ້ພວກ ອາວຸດໜັກ ແລະການໂຈມຕີທາງອາກາດໃນເຂດສົງຄາມ ໃນພາກເໜືອຂອງປະເທດ ເພື່ອປ້ອງກັນບໍ່ໃຫ້ພວກພົນລະເຮືອນ ໄດ້ຮັບຄວາມເສັຍຫາຍ ບາດເຈັບແລະລົ້ມ ຕາຍຕື່ມອີກ ທຳນຽບປະທານາທິບໍດີສີ ລັງກາ ກ່າວຢູ່ໃນຖະແຫລງການ ສະບັບນຶ່ງໃນວັນຈັນມື້ນີ້ວ່າ ການປະຕິ ບັດງານການສູ້ຣົບກັນ ໄດ້ຢຸດລົງແລ້ວ ແລະພວກທະຫານຈະບໍ່ໃຊ້ ປືນໃຫຍ່ທ່ີ ສຳ ຄັນຕື່ມອີກ ບັນດາເຈົ້າໜ້າທີ່ວາງນະໂຍບາຍຂອງທະນາຄານໂລກກ່າວວ່າ ທາງທະນາຄານຈະເພ່ີມເງິນກູ້ຢືມໃຫ້ແກ່ພວກປະເທດທຸກຍາກຕື່ມອີກ100 ພັນລ້ານດອນລາໃນໄລຍະ3ປີຂ້າງໜ້ານີ້ ໂດຍເອີ້ນວິກິດການການເງິນໂລກວ່າເປັນໄພພິບັດອັນນຶ່ງ ໃນຕອນອັດກອງປະຊຸມເປັນເວລາ 2 ມື້ທ່ີກຸງວໍຊິງຕັນໃນວັນອາທິດວານນີ້ ທ່ານRobert Zoellick ປະທານທະນາຄານໂລກ ກ່າວວ່າ ວິກິດການດັ່ງກ່າວໄດ້ສົ່ງຜົນໃຫ້ປະຊາຊົນຫລາຍເຖິງ 90 ລ້ານຄົນຕົກທຸກໄດ້ຍາກ ແລະທ່ານກ່າວຕື່ມວ່າ ທາງທະນາຄານຕ້ອງໄດ້ທຳການເຄື່ອນໄຫວຢ່າງໄວເພື່ອຍຸດຕິໄພພິບັດດ້ານມະນຸດສະທັມນີ້ ພວກວາງນະໂຍບາຍຂອງທະນາຄານໂລກ ໄດ້ຮຽກຮ້ອງໃຫ້ພວກປະເທດຮັ່ງມີທີ່ໃຫ້ການຊ່ວຍເຫລືອປະຕິບັດຕາມຄຳປະຕິຍານຂອງຕົນທ່ີໄດ້ໃຫ້ໄວ້ ແລະໃຫ້ຟ້າວຈັດສົ່ງເງິນຊ່ອຍເຫລືອໄປໃຫ້ພວກປະເທດທຸກຍາກ ພວກປະທ້ວງທ່ີກ່າວຫາທະນາຄານໂລກວ່າ ສືບຕໍ່ດຳເນີນອັນທ່ີີ່ພວກເຂົາເຈົ້າເອີ້ນວ່າລະບົບທ່ີ່ລົ້ມແຫລວນັ້ນ ພາກັນເດີນຂະບວນຢູ່ນອກສຳນັກ ງານໃຫຍ່ຂອງທະນາຄານຕື່ມອີກໃນວັນອາທິດວານນີ້ຫລັງຈາກປະທະກັບຕຳຫລວດໃນມື້ວັນເສົາ ພວກປະທ້ວງກ່າວວ່າ ທະນາຄານໂລກເຮັດໃຫ້ພວກປະເທດທຸກຍາກປະສົບກັບຄວາມທຸກຍາກຢູ່ຕໍ່ໄປໂດຍການປ່ອຍໃຫ້ເຂົາເຈົ້າກູ້ຢືມເງິນໃນຈຳນວນມະຫາສານ ທ່ີພວກເຂົາເຈົ້າໃຊ້ຄືນບໍ່ໝົດຈັກເທື່ອນນັ້ນ ບັນດາເຈົ້າໜ້າທ່ີຣັຖບານຍີ່ປຸ່ນໄດ້ເປີດເຜີຍລາຍງານດ້ານເສດຖະກິດທ່ີມືດມົນສະບັບນຶ່ງໃນມື້ນີ້ ຊຶ່ງເປັນມື້ດຽວກັນທ່ີີ່ທາງຣັຖບານກຸງໂຕກຽວຄາດວ່າ ຈະຍື່ນສະເໜີຮ່າງງົບປະມານເພ່ີ່ມເຕີມຕໍ່ສະພາແຫ່ງຊາດ ລາຍງານທ່ີເປີດເຜີຍອອກໃນວັນຈັນມື້ນີ້ ທຳນາຍວ່າ ເສດຖະກິດທີ່ໃຫຍ່ອັນດັບສອງຂອງໂລກຈະຫົດໂຕເຂົ້າເປັນປວັດການຮອດ 3 3 ເປີເຊັນ ສຳລັບສົກງົປມານປີປັດຈຸບັນ ທ່ີໄດ້ເຣີ່ມຕົ້ນມາຕັ້ງແຕ່ວັນທີ1 ເດືອນນີ້ ໃນເດືອນທັນວາຜ່ານມາ ຣັຖບານໄດ້ກະປະມານວ່າ ການເສດຖະກິດພາຍໃນປະເທດຈະບໍ່ມີການຂະຫຍາຍໂຕເລີຍໃນສົກປີ2009ນີ້ ໃນຕອນບ່າຍມື້ນີ້ ຄາດວ່າຣັຖບານຈະຍື່ນສະເໜີຮ່າງງົບປະມານເພິ່ມຕື່ມຕໍ່ສະພານິຕິບັນຍັດສຳລັບໂຄງການຟື້ນຟູເສດຖະກິດຈຳນວນຫລາຍເປັນປວັດການ 159 ພັນ ລ້ານດອນລາ